Document ID: 31997R1495

ΚΑΝΟΝΙΣΜΟΣ (ΕΚ) αριθ. 1495/97 ΤΗΣ ΕΠΙΤΡΟΠΗΣ της 29ης Ιουλίου 1997 περί ειδικών μέτρων παρέκκλισης από τον κανονισμό (ΕΟΚ) αριθ. 3719/88 στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 805/68 του Συμβουλίου, της 27ης Ιουνίου 1968, περί κοινής οργάνωσης αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2222/96 (2), και ιδίως το άρθρο 13 παράγραφος 12,
Εκτιμώντας:
ότι, με τον κανονισμό (ΕΟΚ) αριθ. 3719/88 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1407/97 (4), καθορίστηκαν οι κοινές λεπτομέρειες εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα 7
ότι, με τον κανονισμό (ΕΚ) αριθ. 1445/95 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 266/97 (6), θεσπίστηκαν οι λεπτομέρειες εφαρμογής του καθεστώτος πιστοποιητικών εισαγωγής και εξαγωγής στον τομέα του βοείου κρέατος 7
ότι, μετά από την εμφάνιση κρούσματος σπογγώδους εγκεφαλοπάθειας των βοοειδών στην Ιρλανδία, τα υγειονομικά μέτρα που λήφθηκαν από τις αιγυπτιακές αρχές έναντι των εξαγωγών ιρλανδικού βοείου κρέατος έπληξαν σοβαρά τα οικονομικά συμφέροντα των εξαγωγέων, και ότι η κατάσταση που δημιουργήθηκε κατ' αυτό τον τρόπο επηρέασε σοβαρά τις δυνατότητες εξαγωγής βάσει των όρων που επιβλήθηκαν από τον κανονισμό (ΕΟΚ) αριθ. 3719/88 7
ότι καθίσταται τώρα αναγκαίο να περιοριστούν οι εν λόγω ζημιογόνες συνέπειες με τη θέσπιση ειδικών μέτρων προκειμένου να επιτραπεί η αποκατάσταση των εξαγωγών που δεν μπόρεσαν να υλοποιηθούν λόγω των περιστάσεων που προαναφέρθηκαν 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι διατάξεις του παρόντος κανονισμού εφαρμόζονται για τα προϊόντα που ανήκουν στην κατηγορία 3 που περιλαμβάνεται στο παράρτημα ΙΙΙ του κανονισμού (ΕΚ) αριθ. 1445/95, και για τα οποία τα πιστοποιητικά εξαγωγής που φέρουν στο τετραγωνίδιο 7 την ένδειξη «Αίγυπτος» εκδόθηκαν στην Ιρλανδία κατά την περίοδο από τις 30 Οκτωβρίου 1996 έως τις 31 Δεκεμβρίου 1996.
2. Οι διατάξεις αυτές εφαρμόζονται μόνο όταν ο συγκεκριμένος εξαγωγέας προσκομίσει την απόδειξη, η οποία ικανοποιεί τις αρμόδιες αρχές, ότι δεν ήταν σε θέση να πραγματοποιήσει την εξαγωγή μετά από τα υγειονομικά μέτρα που ελήφθησαν από τις αρχές της τρίτης χώρας προορισμού.
Άρθρο 2
Κατόπιν αιτήσεως του δικαιούχου, τα πιστοποιητικά εξαγωγής που εκδόθηκαν κατ' εφαρμογή του κανονισμού (ΕΚ) αριθ. 1445/95 για την περίοδο από τις 30 Οκτωβρίου 1996 έως τις 31 Δεκεμβρίου 1996, ακυρώνονται και αποδεσμεύεται η εγγύηση.
Άρθρο 3
Η Ιρλανδία ανακοινώνει κάθε Πέμπτη τις ποσότητες προϊόντων που αποτέλεσαν αντικείμενο, κατά τη διάρκεια της προηγούμενης εβδομάδας, του μέτρου που αναφέρεται στο άρθρο 2, προσδιορίζοντας την ημερομηνία έκδοσης των πιστοποιητικών.
Άρθρο 4
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουλίου 1997.

Labels: 3
18
17
6